এরকম প্রশ্নের মুখে স্ট্যালিন ডেকে পাঠান ভাষাবিদ শিকোবাভা এবং জর্জিয়ার কম্যুনিস্ট পার্টির সেন্ট্রাল কমিটির সাদারণ সম্পাদক ক্যানডিড শার্কভিয়ানীকে। দু পক্ষের ভাষ্য শোনার পর স্ট্যালিন শিকোবাভাকে বলেন, ভাষাবিজ্ঞান সম্পর্কে তাঁর এ ধারণা প্রাভদার মাধ্যমে সবার সামনে তুলে ধরতে। ৯ মে ১৯৫০-এ প্রাভদা পত্রিকায় প্রকাশ পায় শিকোবাভার অভিমত। এরপর প্রাভদা পত্রিকা এ নিয়ে উন্মুক্ত আলোচনার জন্যে প্রতি সপ্তাহে বরাদ্দ করে দু’টি পাতা। সম্পাদকের পক্ষ থেকে এ বিভাগের ব্যানারহেডিং-এর সঙ্গে নোট রাখা হয়, ‘সমালোচনা ও আত্মসমালোচনার মধ্যে দিয়ে সোভিয়েত ভাষাবিজ্ঞান বিকাশের প্রতিবন্ধকতাগুলি অতিক্রম করতে প্রাভদায় আয়োজিত মুক্ত আলোচনা।’ বেশ কয়েক সপ্তাহ নিকোলাইয়ের ওই তত্ত্বের পক্ষে বিপক্ষে আলোচনা চলে পত্রিকাটিতে। তারপর ২০ জুন, ১৯৫০-এ একদল সোভিয়েত ছাত্রের কয়েকটি প্রশ্নের উত্তরে ’অন মার্কসিজম ইন লিঙ্গুয়িস্টিকস’ লেখাটির মধ্যে দিয়ে এ বিতর্কে অংশ নেন জোসেফ স্ট্যালিন। অবশ্য, কট্টর স্ট্যালিনবিরোধীদের বলে থাকেন, স্ট্যালিন নন, কোনও এক ভুতুড়ে-লেখকই এইসব লেখা লিখেছেন এবং তাঁর শিকোবাভা হওয়ার সম্ভাবনাই বেশি!